CONSILIUL LOCAL AL MUNICIPIULUI


    S I G H I Ş O A R A

H O T Ă R Â R E A   NR. 159






    din 29 septembrie 2011

privind înregistrarea Municipiului Sighişoara în Sistemul Naţional Electronic de Plată online a taxelor şi impozitelor utilizând cardul bancar (SNEP), precum şi stabilirea modului în care este suportat comisionul bancar 

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de înregistrare a Municipiului Sighişoara în Sistemul Naţional Electronic de Plată online a taxelor şi impozitelor utilizând cardul bancar (SNEP), precum şi stabilirea modului în care este suportat comisionul bancar; 

Având în vedere prevederile  art.23 şi art.24 din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare; 

         Având în vedere Hotărârea Guvernului nr.1235/2010 privind aprobarea realizării Sistemului naţional electronic de plată online a taxelor şi impozitelor utilizând cardul bancar;

         Având în vedere Ordinul nr.168/14/95/2011 al Ministerului Comunicaţiilor şi Societăţii Informaţionale, Ministerului Administraţiei şi Internelor şi Ministerului Finanţelor Publice pentru aprobarea Normelor metodologice privind Sistemul naţional electronic de plată online a taxelor şi impozitelor utilizând cardul bancar;

Având în vedere obligaţia autorităţilor administraţiei publice  să se înregistreze şi să utilizeze Sistemul Electronic Naţional (SEN), cu avizul operatorilor SEN, în condiţiile stabilite prin hotărâre a Guvernului;
Având în vedere Raportul de specialitate al Direcţiei economice prin care se propune înregistrarea Municipiului Sighişoara în Sistemul Naţional Electronic de Plată online a taxelor şi impozitelor utilizând cardul bancar (SNEP), precum şi stabilirea modului în care este suportat comisionul bancar, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;
În baza art. 36 alin. (9) şi ale art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare;

H O T Ă R Ă Ş T E:

        Art.1. Se aprobă înregistrarea Municipiului Sighişoara în Sistemul Naţional Electronic de Plată online a taxelor şi impozitelor utilizând cardul bancar (SNEP). 

        Art.2. Comisionul perceput de instituţia acceptatoare, aferent efectuării plăţii electronice, va fi suportat de către Municipiul Sighişoara cu încadrarea în nivelul maximal prevăzut de lege.

        Art.3.  Selectarea instituţiei de credit acceptatoare de plăţi electronice se va face cu respectarea prevederilor Ordinului nr.168/14/95/2011al Ministerului Comunicaţiilor şi Societăţii Informaţionale, Ministerului Administraţiei şi Internelor şi Ministerului Finanţelor Publice pentru aprobarea Normelor metodologice privind Sistemul naţional electronic de plată online a taxelor şi impozitelor utilizând cardul bancar.

Art.4.  Primarul Municipiului Sighişoara şi aparatul de specialitate al acestuia se încredinţează cu ducerea la îndeplinire a prezentei.

PRESEDINTE DE SEDINTA, 






Cosmin-Marcel Urian









Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi)
Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Biroul impozite şi taxe locale

9 ex.FA/FM

